Ο **Ζοζέ Αουγκούστο Κόστα Σένικα Τόρες** (*José Augusto Costa Sénica Torres*, πορτογαλική προφορά : [ʒuˈzɛ ˈtoʁɨʃ]; 8 Σεπτεμβρίου 1938 – 3 Σεπτεμβρίου 2010), γνωστός ως **Ζοζέ Τόρες**, ήταν Πορτογάλος ποδοσφαιριστής, κεντρικός επιθετικός της σπουδαίας ομάδας της Μπενφίκα της δεκαετίας του 1960 και της Εθνικής Πορτογαλίας.

Βιογραφία
---------

Ο Τόρες υπέγραψε με την Μπενφίκα το 1959, προερχόμενος από τη μικρή ομάδα της πόλης που γεννήθηκε *Clube Desportivo de Torres Novas*. Αγωνίστηκε λίγο στις τρεις πρώτες χρονιές του, αλλά την αγωνιστική περίοδο 1962–63, μόνο σε 21 εμφανίσεις στέφθηκε πρώτος σκόρερ του πρωταθλήματος με 26 γκολ, ενώ βοήθησε την ομάδα στην πορεία προς τον τελικό του Κυπέλλου Πορτογαλίας. Ήταν επίσης κατά τη διάρκεια αυτής της δεκαετίας που θα έπαιζε καθοριστικό ρόλο στη μεγάλη ομάδα της Μπενφίκα, καθώς έφτασε σε τρεις τελικούς στο  Ευρωπαϊκό Κύπελλο Πρωταθλητριών. Ήταν πρώτος σκόρερ στη διοργάνωση το 1964–65 με 9 γκολ.

Έφυγε από την Μπενφίκα το 1971, ως αντάλλαγμα παικτών και υπέγραψε στη Βιτόρια Σετούμπαλ. Σημείωσε κατά μέσο όρο 13 γκολ ανά σεζόν για την επόμενη ομάδα του, πάντα στην κορυφαία κατηγορία - ενήργησε επίσης για λίγο ως παίκτης-προπονητής της ομάδας το 1975 - και στη συνέχεια τερμάτισε την καριέρα του λίγο πριν κλείσει τα 42 χρόνια του μετά από τέσσερα χρόνια στη ΓΝ Εστορίλ Πράια, με τη νέα του ομάδα να υποβιβάζεται την τελευταία χρονιά του. Με τη Μπενφίκα σημείωσε 226 τέρματα σε 259 επίσημους αγώνες. Κατέκτησε με την ομάδα της Λισσαβόνας 9 εθνικά πρωταθλήματα και 4 Κύπελλα.

Αγωνίστηκε με την Εθνική Πορτογαλίας 33 φορές σημειώνοντας 14 γκολ. Το ντεμπούτο του ήταν στις 23 Ιανουαρίου 1963 σε ήττα 0–1 από τη Βουλγαρία για τα προκριματικά του Κυπέλλου Εθνών του 1964. Συμμετείχε στο  Παγκόσμιο Κύπελλο του 1966 στην Αγγλία, όπου έπαιξε σε όλους τους αγώνες και σημείωσε τρία γκολ, συμπεριλαμβανομένου του νικητήριου τέρματος στο 2–1 επί της Σοβιετικής Ένωσης στον μικρό τελικό σκοράροντας με κεφαλιά, ικανότητα που είχε λόγω του μεγάλου ύψους του.
Το τελευταίο παιχνίδι του στην Εθνική ήταν στην ισοπαλία με 2–2, και πάλι με αντίπαλο τη Βουλγαρία για τους προκριματικούς του Παγκοσμίου Κυπέλλου του 1974, στις 13 Οκτωβρίου 1973 που ήταν και το τελευταίο παιχνίδι και του Εουσέμπιο. Συνολικά κατά τη διάρκεια της καριέρας του σημείωσε 561 τέρματα σε 615 επίσημους αγώνες.

Στη συνέχεια ακολούθησε προπονητική καριέρα, χωρίς αξιοσημείωτη επιτυχία.
Ήταν προπονητής της εθνικής ομάδας της Πορτογαλίας το διάστημα 1984–86 οδηγώντας την στη τελική φάση του Παγκοσμίου Κυπέλλου του 1986 αλλά εκεί η αποτυχία του έδειξε την έξοδο.

Τίτλοι και διακρίσεις
---------------------

**Μπενφίκα**

* Πρωτάθλημα Πορτογαλίας (9) : 1959–60, 1960–61, 1962–63, 1963–64, 1964–65, 1966–67, 1967–68, 1968–69, 1970–71
* Κύπελλο Πορτογαλίας ( *Taça de Portugal* ) (4) : 1961–62, 1963–64, 1968–69, 1969–70

**Ατομικές διακρίσεις**

* Κορυφαίος σκόρερ πρωταθλήματος : 1962–63
* Κορυφαίος σκόρερ Ευρωπαϊκού Κυπέλλου Πρωταθλητριών : 1964–65

Δείτε επίσης
------------

* Κατάλογος ποδοσφαιριστών ανδρών με 500 ή περισσότερα γκολ

Παραπομπές
----------

1. 1 2  «RETRO FOOTBALL: BENFICA LEGEND JOSE TORRES CELEBRATES IN THE SNOW, 1969». Ανακτήθηκε στις 14 Φεβρουαρίου 2021.
2. 1 2 3  «Torres, José». Ανακτήθηκε στις 14 Φεβρουαρίου 2021.
3. ↑  «Portugal - List of Topscorers». Ανακτήθηκε στις 14 Φεβρουαρίου 2021.
4. ↑  «Champions Cup/Champions League Topscorers». Ανακτήθηκε στις 14 Φεβρουαρίου 2021.
5. ↑  «FIFA : The giants of the game». Αρχειοθετήθηκε από το πρωτότυπο στις 12 Ιανουαρίου 2021. Ανακτήθηκε στις 12 Ιανουαρίου 2021.
6. ↑  «Benfica top scorers of all time». Ανακτήθηκε στις 14 Φεβρουαρίου 2021.
7. ↑  «UEFA : Portugal and Benfica mourn José Torres». Ανακτήθηκε στις 14 Φεβρουαρίου 2021.
8. ↑  «FIFA : World Cup 1966». Ανακτήθηκε στις 14 Φεβρουαρίου 2021.
9. ↑  «RSSSF : Prolific Scorers Data». Ανακτήθηκε στις 19 Ιανουαρίου 2024.
10. ↑  «List Of Footballers Who Scored More Than 500 Goals». Αρχειοθετήθηκε από το πρωτότυπο στις 10 Απριλίου 2021. Ανακτήθηκε στις 10 Απριλίου 2021.
11. ↑  «José Torres : trainer». Ανακτήθηκε στις 14 Φεβρουαρίου 2021.
12. ↑  «National football team manager José Augusto Torres». Ανακτήθηκε στις 14 Φεβρουαρίου 2021.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζοζέ Τόρες** |

* Ζοζέ Τόρες στη FIFA (αρχειοθετημένος) (Αγγλικά)Edit on Wikidata

* Ζοζέ Τόρες στην UEFA (Αγγλικά)Edit on Wikidata

* Ζοζέ Τόρες's προφίλ παίκτη στο National-Football-Teams.comEdit on Wikidata

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |